फणी गोपाल सेन गुप्त
फणी गोपाल सेन गुप्त (जन्म 2 फरवरी, 1905 -- 18 अगस्त, 1991) एक भारतीय राजनेता थे। वे भारत के बिहार राज्य के पूर्णिया (लोकसभा निर्वाचन क्षेत्र) से पहली लोकसभा के सदस्य रहे। पूर्णिया से ही वे दूसरी, तीसरी और चौथी लोकसभा के लिए भी चुने गए थे। उनका जन्म पूर्णिया में हुआ था। उनके पिता का नाम ललित मोहन सेन था। उनकी शिक्षा पूर्णिया सिटी एमई स्कूल, पूर्णिया जिला स्कूल, टीएनजे कॉलेज, भागलपुर और बी, एन कॉलेज, पटना में हुई। वे सामाजिक और राजनीतिक कार्यकर्ता थे। कांग्रेस आंदोलनों में भाग लेने के लिए कई बार जेल गए। वे पूर्णिया जिले के राधी कायस्थ महासभा के सचिव भी थे।